Unionin yleisen tuomioistuimen tuomio (kuudes jaosto) 13.12.2018 – Haeberlen vastaan ENISA

(asia T-632/16)

(Henkilöstö – Palkkaus – Virkamiesten ja muun henkilöstön palkkojen ja eläkkeiden vuosittainen mukauttaminen – Asetus (EU) N:o 422/2014 ja asetus (EU) N:o 423/2014 – Vuosien 2011 ja 2012 palkkojen ja eläkkeiden mukauttaminen – Perusteluvelvollisuus – Oikeasuhteisuus – Luottamuksensuoja – Työmarkkinaosapuolten vuoropuhelua koskevat säännöt)

1. Lainvastaisuusväite – Ulottuvuus – Säädökset, päätökset ja muut toimet, joiden lainvastaisuuteen voidaan vedota – Riidanalaisen päätöksen perustana olevat yleiset säädökset, päätökset ja muut toimet – Riidanalaisen toimen ja riitautetun yleisesti sovellettavan toimen välisen oikeudellisen yhteyden välttämättömyys – Yleisesti sovellettavan toimen lainvastaisuuden vaikutus (SEUT 277 artikla) (ks. 54 ja 55 kohta)

2. Toimielinten säädökset, päätökset ja muut toimet – Valmistelumenettely – Perussopimusten säännöt – Pakottavuus – Toimielimellä ei ole mahdollisuutta vahvistaa johdettuja oikeusperustoja (ks. 61 ja 67 kohta)

3. Virkamiehet – Palkkaus – Korjauskertoimet – Henkilöstösääntöjen täytäntöönpanoasetukset – Perustelut – Perusteluvelvollisuus – Ulottuvuus (Henkilöstösääntöjen 64 ja 65 artikla sekä liite XI) (ks. 80–83 ja 89 kohta)

4. Virkamiehet – Palkkaus – Korjauskertoimet – Vahvistaminen – Tuomioistuinvalvonta – Rajat (Henkilöstösääntöjen 64 ja 65 artikla sekä liite XI) (ks. 104 ja 105 kohta)

5. Virkamiehet – Palkkaus – Vuotuinen mukauttaminen – Eri toimielinten välinen toimivallan jako (Henkilöstösääntöjen 65 artikla ja liitteessä XI olevat 3 ja 10 artikla) (ks. 106, 117 ja 118 kohta)

6. Virkamiehet – Palkkaus – Vuotuinen mukauttaminen – Poikkeuslauseke – Toimielinten harkintavalta – Ulottuvuus (Henkilöstösääntöjen liitteessä XI olevat 3 ja 10 artikla) (ks. 109–113 kohta)

7. Kumoamiskanne – Kumoamistuomio – Vaikutukset – Velvollisuus ryhtyä täytäntöönpanotoimiin – Ulottuvuus – Sekä tuomion perustelujen että tuomiolauselman huomioon ottaminen (SEUT 266 artikla) (ks. 126 ja 127 kohta)

8. Toimielinten säädökset, päätökset ja muut toimet – Ajallinen soveltamisala – Uuden säännön välitön soveltaminen vanhan säännön voimassa ollessa syntyneen tilanteen tulevaisuudessa ilmeneviin vaikutuksiin – Virkamiesten ja muun henkilöstön palkkoja ja eläkkeitä mukauttavien asetusten N:o 422/2014 ja N:o 423/2014 antaminen – Saavutettuja oikeuksia ei ole loukattu (ks. 134–137 kohta)

9. Virkamiehet – Palkkaus – Vuotuinen mukauttaminen – Poikkeuslauseke – Soveltamisala – Korjauskertoimet – Suhteellisuusperiaatteen noudattaminen – Tuomioistuinvalvonta – Rajat (Henkilöstösääntöjen 64 ja 65 artikla sekä liitteessä XI oleva 10 artikla) (ks. 145–147 kohta)

10. Virkamiehet – Palkkaus – Vuotuinen mukauttaminen – Poikkeuslauseke – Soveltamisala – Korjauskertoimet – Luottamuksensuojan periaatteen kunnioittaminen – Ulottuvuus (Henkilöstösääntöjen 64 ja 65 artikla sekä liitteessä XI oleva 10 artikla) (ks. 162, 163 ja 165–167 kohta)

11. Perusoikeudet – Euroopan unionin perusoikeuskirja – Työntekijöiden oikeus saada tietoja ja tulla kuulluksi yrityksessä – Kollektiivinen neuvotteluoikeus – Mahdollisuus vedota näihin oikeuksiin unionin toimielinten ja niiden työntekijöiden välisissä suhteissa – Rajat (Euroopan unionin perusoikeuskirjan 27 ja 28 artikla) (ks. 189 kohta)

Aihe

SEUT 270 artiklaan perustuva vaatimus yhtäältä kumota ENISAn 21.10.2015 tekemä päätös, jolla määrätään kantaja maksamaan 3133,19 euroa sen johdosta, että hänen palkkaansa on sovellettu vuonna 2011 0 prosentin mukautusta, josta säädetään Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2011 16.4.2014 annetussa Euroopan parlamentin ja neuvoston asetuksessa (EU) N:o 422/2014 (EUVL 2014, L 129, s. 5), ja vuonna 2012 0,8 prosentin mukautusta, josta säädetään Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 2012 16.4.2014 annetussa Euroopan parlamentin ja neuvoston asetuksessa (EU) N:o 423/2014 (EUVL 2014, L 129, s. 12), ja toisaalta korvata kantajalle tästä päätöksestä väitetysti aiheutunut vahinko

Ratkaisu

1) Kanne hylätään.

2) Thomas Haeberlen vastaa omista oikeudenkäyntikuluistaan, ja hänet velvoitetaan korvaamaan Euroopan unionin verkko- ja tietoturvaviraston (ENISA) oikeudenkäyntikulut.